דרמה בעולם הכשרות: בד"צ 'אגודת ישראל' פרסם הבוקר בעיתונים החרדים 'המודיע', 'יתד' ו'המבשר' על כך שהוסרה ההשגחה ממוצרי טרה בעקבות הפרה של נהלי הכשרות". במכתב הוזהרו צרכני הכשרות כי "אין לנו כל קשר והשגחה על המוצרים הנ"ל".
המהלך של הסרת הכשרות בוצע לאחר שטרה קיבלה את חותמת הכשרות של 'העדה החרדית',וכך לשון ההודעה של חברת טרה הבוקר עקב מעבר המחלבה לכשרות בד"ץ. "התהליך של התחלת נתינת הכשרות על המוצרים יחל ב 6.8 החל מהבוקר ועד שהכל יהיה עם חותמת עד"ח יש על כל המוצרים כשרות של ווסטהיים. אנחנו לא עושים כל שינוי לרעה במדפים, ובתצוגות מוצרי הספק".
לפני כחודש חשף ידיעות אחרונות ב"ממון" כי טרה נמצאת במשא ומתן מתקדם לקבלת הכשרות המחמירה בד"צ העדה החרדית. בידיעה נאמר עוד כי קבלת הכשרות המחמירה פירושה שטרה תעשה כל מאמץ לנגוס בחלקה של תנובה במגזר זה. כמו כן, תוכל החברה להתחיל לייצא תוצרת חלב לקהילות חרדיות בחו"ל, בעיקר בארצות־הברית.
גורם בועד הכשרות של העדה החרדית אישר ל"ממון" כי מתנהלים מגעים בשלב מתקדם והנושא יוכרע בקרוב.